

 REPUBLIKA HRVATSKA

PRIMORSKO-GORANSKA ŽUPANIJA

**ŽUPANIJSKA LUČKA UPRAVA CRES**

Na temelju članka 62. i članka 63. u svezi članka 79. Zakona o pomorskom dobru i morskim lukama ("Narodne novine" broj 158/03,141/06, 38/09, 123/11, 56/16), članka 12. Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, načina plaćanja veza, uvjete korištenja, te određivanja maksimalne visine naknade i raspodjele prihoda („Narodne novine“ br. 94/07, 79/08, 114/12, 47/13), članka 15. Statuta Županijske lučke uprave Cres, Upravno vijeće Županijske lučke uprave Cres na sjednici održanoj dana 22. ožujka 2017. godine donijelo je

**LUČKE TARIFE**

***OPĆE ODREDBE***

**Članak 1.**

Ovim Lučkim tarifama propisuju se tarife lučkih pristojbi i tarife lučkih naknada koje se plaćaju u lukama otvorenim za javni promet županijskog i lokalnog značaja kojima upravlja Županijske lučka uprava Cres (*u daljnjem tekstu: Lučka uprava*)

**Članka 2.**

Ove tarife odnose se na cjelokupno lučko područje, osim ako je posebnim tarifama drukčije određeno za pojedinu luku ili za pojedini dio lučkog područja.

***TARIFE LUČKIH PRISTOJBI***

**Članka 3.**

U lukama otvorenim za javni promet kojim upravlja Lučka uprava brodari, odnosno vlasnici brodova, jahti i brodica dužni su plaćati lučke pristojbe.

Lučke pristojbe su:

1. pristojba za upotrebu obale;
2. brodska ležarina;
3. pristojba za vez.

Lučke pristojbe ne plaćaju hrvatski ratni i hrvatski javni brodovi, jahte i brodice.

1. **PRISTOJBA ZA UPOTREBU OBALE**

**Članak 4.**

Pristojba za upotrebu obale plaća se za brod, jahtu ili brodicu koji koriste operativni dio luke za ukrcavanja ili iskrcavanja putnika, vozila i tereta.

Pristojba za upotrebu obale za teretne brodove/brodice određuje se prema: nedjeljivoj toni ukupno ukrcanog/iskrcanog tereta u odnosu na vrstu tereta (generalni, rasuti, tekući itd.), odnosno komada tereta ili teretnih vozila.

Pristojba za upotrebu obale za plovila za povremeni prijevoz putnika i jahte koje prevoze putnike određuje se prema nedjeljivom dužnom metru plovila preko svega.

Pristojba za upotrebu obale može se ugovoriti s lučkom upravom u paušalnom iznosu za plovila koja obavljaju povremeni prijevoz putnika.

Ugovor iz prethodnog stavka sklapa se uz prethodnu suglasnost Upravnog vijeća Lučke uprave

Pristojba za upotrebu obale za brodove koji obavljaju javni pomorski prijevoz određuje se prema ukrcanom putniku i vozilu odnosno postotak od iznosa putne isprave za brodove u lokalnom putničkom prometu.

**Članak 5.**

Utvrđuje se visina lučkih pristojbi za upotrebu obale kako slijedi:

|  |  |  |
| --- | --- | --- |
| **PUTNIČKI PROMET** | | |
|  | | |
| **JAVNI PRIJEVOZ U LINIJSKOM OBALNOM POMORSKOM PROMETU** | | |
| STAVKA | OSNOVA | IZNOS |
| Putnik | po broju | **6% od iznosa cijene putne karte s PDV-om** |
| Osobni automobil | po komadu-broju |
| Motocikl, skuter, moped | po komadu-broju |
| Motocikl s prikolicom, prtljažna kolica | po komadu-broju |
| Kombi, kamp kućica, trajler, karavan – do 5 m dužine | po komadu-broju |
| Kombi, kamp kućica, trajler, karavan – preko 5 m dužine | po komadu-broju |
| Autobus do 30 mjesta | po komadu-broju |
| Autobus | po komadu-broju |
| Teretno vozilo | po komadu-broju |
| **POVREMENI PRIJEVOZ PUTNIKA U OBALNOM POMORSKOM PROMETU**  **(kružna putovanja)** | | |
| STAVKA | OSNOVA | IZNOS |
| Putnička plovila za višednevna-izletnička putovanja u domaćem prometu | Po nedjeljivom dužnom metru preko svega dnevno | **6,00 kn** |
| Putnička plovila za jednodnevne izlete i taksi u domaćem prometu | Po nedjeljivom dužnom metru preko svega dnevno | **2,00 kn** |

|  |  |  |
| --- | --- | --- |
| **TERETNI PROMET** | | |
|  | | |
| **TERETNI PROMET** | | |
| STAVKA | OSNOVA | IZNOS |
| Generalni teret | po toni | **5,00 kn** |
| Iskrcaj ribe | po toni | **2,50 kn** |

1. **BRODSKA LEŽARINA**

**Članak 6.**

Brodsku ležarinu plaća se za brod, jahtu ili brodicu kad koristi operativni dio luke u bilo koju svrhu, osim radi ukrcavanja ili iskrcavanja putnika, tereta i vozila.

Iznimno od odredbe iz stavka 1. ovog članka, kada brod, jahta ili brodica koristi operativni dio luke po nalogu Lučke uprave radi privremene ili povremene nemogućnosti korištenja veza u komunalnom ili nautičkom dijelu luke, za korištenje operativnog dijela luke plaća se pristojba za vez.

Brodska ležarina se određuje prema nedjeljivom danu od dvadesetčetiri sata i nedjeljivom metru dužine broda, jahte ili brodice preko svega i to:

* kada istekne vrijeme predviđeno pravilnikom kojim se uređuje red u luci za obavljanje lučke operacije;
* kada brod koristi luku u neku drugu svrhu (npr. opskrba vodom, gorivom itd.).

Brodska ležarina može se ugovoriti s lučkom upravom u paušalnom iznosu za plovila koja obavljaju povremeni prijevoz putnika.

Ugovor iz prethodnog stavka sklapa se uz prethodnu suglasnost Upravnog vijeća Lučke uprave.

**Članak 7.**

Utvrđuje se visina brodske ležarine kako slijedi:

|  |  |  |  |
| --- | --- | --- | --- |
| **BRODSKA LEŽARINA** | | | |
| KATEGORIJA PLOVILA | KATEGORIJA LUKE | OSNOVA | IZNOS |
| Brodovi i brodice za prijevoz putnika te brodovi za prijevoz tereta | I. kategorija | Po nedjeljivom danu od 24 sata i nedjeljivom dužnom metru | **15,00 kn** |
| II. kategorija | **12,00 kn** |
| III. kategorija | **8,00 kn** |
| Ribarski brodovi | sve kategorije luke | Po nedjeljivom danu od 24 sata i nedjeljivom dužnom metru | **3,00 kn** |
| Jahte, sportski brodovi i brodice na kružnim putovanjima ˃ 20 m | I. kategorija | Po nedjeljivom danu od 24 sata i nedjeljivom dužnom metru | **45,00 kn** |
| II. kategorija | **40,00 kn** |
| III. kategorija | **35,00 kn** |
| Jahte, sportski brodovi i brodice na kružnim putovanjima ˂ 20 m | I. kategorija | Po nedjeljivom danu od 24 sata i nedjeljivom dužnom metru | **30,00 kn** |
| II. kategorija | **25,00 kn** |
| III. kategorija | **20,00 kn** |

1. **PRISTOJBA ZA VEZ**

**Članak 8.**

Pristojba za vez plaća se za ribarski brod ili ribarsku brodicu, sportske ili druge brodove i brodice na komunalnom dijelu luke prema ukupnom godišnjem iznosu.

Pristojba za vez plaća se za jahtu ili brodicu na nautičkom dijelu luke prema nedjeljivom danu ili mjesecu i nedjeljivom dužnom metru broda, jahte ili brodice preko svega.

Pristojba za vez za jahtu ili brodicu na nautičkom dijelu može se odrediti i paušalno dnevno, mjesečno ili godišnje. Pristojba za vez određuje se s obzirom na kategoriju luke, koja se utvrđuje Pravilnikom kojim se uređuje red u lukama.

**Članak 9.**

Utvrđuje se visina pristojbe za vez u komunalnom dijelu luke kako slijedi:

|  |  |  |  |
| --- | --- | --- | --- |
| **PRISTOJBA ZA VEZ U KOMUNALNOM DIJELU LUKE** | | | |
| KATEGORIJA PLOVILA | KATEGORIJA LUKE | OSNOVA | IZNOS |
| Brodice duljine od 10 m do 11,99 m | I. kategorija | ukupno godišnje | **1.200,00 kn** |
| II. kategorija | **1.000,00 kn** |
| III. kategorija | **800,00 kn** |
| Brodice duljine od 8 m do 9,99 m | I. kategorija | **1.000,00 kn** |
| II. kategorija | **800,00 kn** |
| III. kategorija | **600,00 kn** |
| Brodice duljine od 7 m do 7,99 m | I. kategorija | **700,00 kn** |
| II. kategorija | **500,00 kn** |
| III. kategorija | **400,00 kn** |
| Brodice duljine od 6 m do 6,99 m | I. kategorija | **500,00 kn** |
| II. kategorija | **350,00 kn** |
| III. kategorija | **300,00 kn** |
| Brodice duljine od 5 m do 5,99 m | I. kategorija | **400,00 kn** |
| II. kategorija | **300,00 kn** |
| III. kategorija | **250,00 kn** |
| Brodice duljine do 5 m | I. kategorija | **300,00 kn** |
| II. kategorija | **250,00 kn** |
| III. kategorija | **200,00 kn** |

Umirovljenicima se odobrava popust od 25 %, uz predočenje potvrde o mirovini.

**Članak 10.**

Utvrđuje se visina pristojbe za vez u nautičkom dijelu luke kako slijedi:

|  |  |  |  |
| --- | --- | --- | --- |
| **PROSTOJBA ZA VEZ U NAUTIČKOM DIJELU LUKE** | | | |
| KATEGORIJA PLOVILA | KATEGORIJA LUKE | OSNOVA | IZNOS |
| Jahte duljine od 20 m | I. kategorija | Po nedjeljivom dužnom metru preko svega dnevno | **45,00 kn** |
| II. kategorija | **40,00 kn** |
| III. kategorija | **35,00 kn** |
| Brodice i jahte do 19,99 m | I. kategorija | **25,00 kn** |
| II. kategorija | **20,00 kn** |
| III. kategorija | **15,00 kn** |

|  |  |  |  |
| --- | --- | --- | --- |
| **PROSTOJBA ZA VEZ U NAUTIČKOM DIJELU LUKE (PLUTAČE)** | | | |
| KATEGORIJA PLOVILA | KATEGORIJA LUKE | OSNOVA | IZNOS |
| Jahte i brodice | I. kategorija | dnevno | **50,00 kn** |
| mjesečno | **1000,00 kn** |
| II. kategorija | dnevno | **40,00 kn** |
| mjesečno | **800,00 kn** |
| III. kategorija | dnevno | **30,00 kn** |
| mjesečno | **600,00 kn** |

**Članka 11.**

U predjelima dijela luke, u kalendarskom razdoblju od 15. listopada do 15. travnja može se ugovoriti zimovanje, u skladu s odredbama pravilnika koji uređuje red u luci.

**Članka 12.**

Utvrđuje se pristojba za zimovanje u nautičkom dijelu luke kako slijedi:

|  |  |  |
| --- | --- | --- |
| **PRISTOJBA ZA ZIMOVANJE U NAUTIČKOM DIJELU LUKE** | | |
| KATEGORIJA PLOVILA | OSNOVA | IZNOS |
| Jahte duljine od 20 m i više | Po nedjeljivom dužnom metru preko svega mjesečno | **550,00 kn** |
| Jahte duljine od 16 m do 19,99 m | Po nedjeljivom dužnom metru preko svega mjesečno | **450,00 kn** |
| Jahte duljine do 15,99 m | Po nedjeljivom dužnom metru preko svega mjesečno | **350,00 kn** |

Lučka uprava može s korisnikom ugovorom o zimovanju ugovoriti i niži iznos pristojbe uzimajući u obzir ugovoreno vrijeme zimovanja.

Ugovor iz stavka 1. ovog članka sklapa se uz prethodnu suglasnost Upravnog vijeća Lučke uprave.

**Članak 13.**

Utvrđuje se pristojba za korištenje veza u dijelu luke za obavljanje gospodarske djelatnosti (najam brodice, taxi boat, prijevoz putnika i sl.) kako slijedi:

|  |  |  |  |
| --- | --- | --- | --- |
| **PRISTOJBA ZA VEZ U DIJELU LUKE ZA GOSPODARSKE SVRHE** | | | |
| KATEGORIJA PLOVILA | KATEGORIJA LUKE | OSNOVA | IZNOS |
| Jahte i brodice | I. kategorija | Po nedjeljivom dužnom metru preko svega / godišnje | **350,00 kn** |
| II. kategorija | **300,00 kn** |
| III. kategorija | **250,00 kn** |

***TARIFE LUČKIH NAKANDA***

**Članak 14.**

Lučke naknade su naknade koje plaćaju korisnici luka za isporučenu usluge.

Gospodarske djelatnosti i pružanje usluga na lučkom području mogu obavljati samo Lučka uprava i gospodarski subjekti na temelju ugovora o koncesiji (*u daljnjem tekstu: koncesionari*).

**Članak 15.**

Lučka uprava naplaćuje lučke naknade u iznosu utvrđenom ovom Tarifom.

Koncesionari naplaćuju lučke naknade u skladu sa cjenikom lučkih naknada.

Koncesionari samostalno utvrđuju cjenik lučkih naknada, ali one ne mogu biti veće od 250% iznosa lučkih naknada utvrđenih ovim Tarifama.

**Članak 16.**

Koncesionari su dužni javno objaviti svoje cjenike lučkih naknada i njihove izmjene i dopune na oglasnim pločama i internetskim stranicama Lučke uprave.

Koncesionari ne mogu naplaćivati lučke naknade prema cjeniku lučkih naknada i njihovim izmjenama i dopunama prije njihove javne objave u skladu s odredbom stavka 1. ovog članka.

**Članak 17.**

Utvrđuje se tarifa lučkih naknada za pojedine usluge kako slijedi:

|  |  |  |  |  |
| --- | --- | --- | --- | --- |
| **LUČKA USLUGA** | | | | |
|  | | | | |
| **TABLICA 1.**  **DIZANJE I SPUŠTANJE U MORE LUČKOM DIZALICOM ILI AUTODIZALICOM** | | | | |
| KATEGORIJA PLOVILA | OSNOVA | | IZNOS | |
| Brodice duljine od 5 m | Po operaciji dizanja ili spuštanja | | **350,00 kn** | |
| Brodice duljine do 4,99 m | Po operaciji dizanja ili spuštanja | | **200,00 kn** | |
| Brodice reg. oznake CS | Po operaciji dizanja ili spuštanja | | **100,00 kn** | |
| **TABLICA 2.**  **KORIŠTENJE ISTEZALIŠTA** | | | | |
| KATEGORIJA PLOVILA | OSNOVA | | IZNOS | |
| Brodice | Po operaciji dizanja ili spuštanja | | **100,00 kn** | |
| **TABLICA 3.**  **ISPIRANJE PODVODNOG DIJELA BRODOVA, JAHTI I BRODICA** | | | | |
| KATEGORIJA PLOVILA | OSNOVA | | IZNOS | |
| Brodice | Po operaciji | | **50,00 kn** | |
| **TABLICA 4.**  **USLUGA PRIKLJUČKA BRODOVA, JAHTI I BRODICA NA ZA ISPORUKU ELEKTRIČNE ENERGIJE** | | | | |
| KATEGORIJA PLOVILA | OSNOVA | | IZNOS | |
| Brodovi i jahte dulji od 20 m | Po nedjeljivom dužnom metru preko svega / dnevno | | **10,00 kn** | |
| Brodovi, brodice i jahte do 19,99 m | Po nedjeljivom dužnom metru preko svega / dnevno | | **5,00 kn** | |
| **TABLICA 5.**  **OPSKRBA BRODOVA, JAHTI I BRODICA SLATKOM VODOM** | | | | |
| KATEGORIJA PLOVILA | OSNOVA | | IZNOS | |
| Brodovi, jahte i brodice | Po volumenu (1000 l / 1 m3) isporučene slatke vode | | **25,00 kn** | |
| **TABLICA 6.**  **KORIŠTENJE LUKE U GOSPODARSKE SVRHE (ambulantne prodaje s veza i sl.)** | | | | |
| VREMENSKI PERIOD | OSNOVA | | IZNOS | |
| travanj – listopad | paušal / dnevno | | **350,00 kn** | |
| studeni – ožujak | paušal / dnevno | | **150,00 kn** | |
| **TABLICA 7.**  **PRIKUPLJANJE I OTPREMA KRUTOG I TEKUĆEG OTPADA S BRODOVA, JAHTI I BRODICA** | | | | |
| STAVKA | | OSNOVA | | IZNOS |
| Brodovi, jahte i brodice | | Po litri tekućeg otpada | | **2,00 kn** |
| Brodovi, jahte i brodice | | Po nedjeljivom dužnom metru preko svega (kruti otpad) | | **2,00 kn** |
| **TABLICA 8.**  **PEIVEZ/ODVEZ BRODOVA, JAHTI I BRODICA PO OPERACIJI** | | | | |
| STAVKA | | OSNOVA | | IZNOS |
| Brodovi, jahte i brodice veće od 20 m | | Po nedjeljivom dužnom metru preko svega / dnevno | | **5,00 kn** |
| Brodovi, jahte i brodice manje od 20 m | | Po nedjeljivom dužnom metru preko svega / dnevno | | **2,50 kn** |
| **TABLICA 9.**  **REKLAMNI PANOI** | | | | |
| STAVKA | | OSNOVA | | IZNOS |
| Upotreba lučkog područja | | 1 m2 / god. | | **200,00 kn** |

Lučka uprava može isporuku jedne i više usluga pojedinom korisniku urediti na temelju ugovora i pritom, s obzirom na količinu usluga i vrijeme trajanja ugovora, ugovoriti paušalni iznos naknada te odobriti popuste na iznose naknada.

Ugovor iz prethodnog stavka sklapa se uz prethodnu suglasnost Upravnog vijeća Lučke uprave.

**Članak 18.**

Lučka uprava isporučuje usluge iz članka 17. ovih Tarifa u radnom vremenu utvrđenom pravilnikom koji uređuje red u luci.

Iznimno, Lučka uprava može, na zahtjev korisnika usluge, isporučiti usluge i izvan radnog vremena utvrđenog pravilnikom o redu u luci. U tom slučaju, Lučka uprava može uvećati lučku naknadu za 100%.

**Članak 19.**

Korisnici luka kojima gospodari Lučka uprava obvezni su koristiti usluge prikupljanja krutog i tekućeg otpada.

Pravilnikom kojim se uređuje red u luci određuje se u kojim lukama i njihovim pojedinim dijelovima je obvezno korištenje usluga priveza i odveza.

***ODREDBE O NAPLATI LUČKIH PRISTOJBI I LUČKIH NAKANDA***

**Članak 20.**

Lučke pristojbe i lučke naknade za usluge koje isporučuje Lučka uprava naplaćuju lučki redari.

Lučki redar dužan je na zahtjev korisnika legitimirati se.

Lučki redar dužan je korisniku luke ispostaviti račun za naplaćenu lučku pristojbu, odnosno lučku naknadu.

Lučka pristojba i lučka naknada dospijeva na naplatu odmah po ispostavljenom računu, osim ako drukčije nije ugovoreno s Lučkom upravom.

Lučka pristojba i lučka naknada u pravilu se naplaćuje u gotovini.

Pristojba za stalni vez u komunalnom dijelu luka plaća se jednom godišnje, po dostavljenom nalogu za plaćanje pristojbe za stalni vez, na račun Lučke uprave, a najkasnije do 15. rujna tekuće godine. U protivnom se zaračunavaju zatezne kamate.

**Članak 23.**

Lučke naknade za usluge koje isporučuju koncesionari na lučkom području iz djelatnosti na temelju koncesije naplaćuju ovlašteni predstavnici koncesionara.

Ovlašteni predstavnik koncesionara dužan je na zahtjev korisnika legitimirati se.

Ovlašteni predstavnici koncesionara legitimiraju se na temelju službenih iskaznica koje na zahtjev koncesionara izdaje Lučka uprava.

Ovlašteni predstavnik koncesionara dužan je korisniku luke ispostaviti račun za naplaćenu lučku naknadu.

Dospijeće lučke naknade koncesionar određuje cjenikom lučkih naknada.

***ZAVRŠNE ODREDBE***

**Članak 24.**

Danom stupanja na snagu ovih Lučkih tarifa prestaje važiti Odluka o visini lučkih pristojbi Klasa: 342-01/15-01-19, Ur.broj: 2170/1-15-62 od 29. svibnja 2015. godine.

**Članak 25.**

Ove Lučke tarife stupanju na snagu 01. travnja 2017. godine.

*KLASA: 342-01/17-01-14*

*URBROJ: 2170/1-17-01*

*U Cresu, 22. ožujka 2017. godine*

Predsjednik Upravnog vijeća

Marin Gregorović, mag. pol.